[{"text_idx": "#000000", "text": "Cwmpawd Gwleidyddol: dwi dal ar y chwith \u2013 maen swyddogol!"}, {"text_idx": "#000002", "text": "Bydd sawl un ohonoch yn gyfarwydd a\u2019r wefan . Ar y wefan yma fe allwch chi ateb set o gwestiynau yna ar sail eich atebion maen cyfrifo lle ydych chi ar y spectrwm gwleidyddol chwith-dde ac awdurdodol-rhyddfrydol. Gan fod yr holl gwestiwn o leoli ideoleg a pholisi\u0308au gwleidyddol yn dysen boeth ers yr etholiad a\u2019r Sosialydd mawr Adam Price yn dod i gytundeb ar agenda llywodraeth gyda\u2019r Ceidwadwyr (do, fe ddaeth tro ar fyd) tybiais y byddai\u2019n ymarfer da i mi ail wneud y prawf ar y wefan."}, {"text_idx": "#000003", "text": "Ers i mi ddechrau yn y Brifysgol bron a bod bedair mlynedd yn o\u0302l maen rhaid i mi gyfaddef fy mod wedi teimlo fy hun yn symud rhywfaint i\u2019r dde. Nid mod i bellach ar y dde ond fod fy chwithdod/sosialaeth wedi dod yn fwy pragmataidd fel yr esboniais yn fanwl yn y postiad yma. Yn eiddgar felly yr oeddwn ni\u2019n disgwyl ymlaen i weld faint i\u2019r dde yr oeddwn ni wedi symud. Gwnes y prawf yn wreiddiol fis Ebrill 2003 pan oeddwn dal yn ddisgybl ysgol. Wele y gymhariaeth ar y graff isod:Dwi\u2019n falch o fedru cadarnhau nad ydw i bellach \u2018ar y dde\u2019, er diddorol yw nodi mod i wedi symud fymryn i\u2019r dde ac mod i wedi symud yn weddol i ffwrdd o ryddfrydiaeth galed (os oes yna fath beth a rhyddfrydiaeth galed \u2013 chydig bach o oxymoron yn tydy?). Diddorol byddai clywed beth ydych chi? Ac os gymeroch y prawf run pryd a mi yn 2003 faint o symud sydd wedi bod? Os nad ydych chi\u2019n cofio eich sgor yn 2003 yna efallai eich bod chi\u2019n un o aelodau\u2019r maes a gyhoeddodd eich sgor fan yma neu fan yma."}, {"text_idx": "#000004", "text": "Os bostiwch chi eich sgo\u0302r fel sylwad fe wnai eich ychwanegu i\u2019r siart uchod. Byddai hi\u2019n arbennig o ddiddorol pe tae Blogwyr o wleidyddion fel Glyn Davies neu Bethan Jenkins yn cyfranogi i\u2019r prosiect."}, {"text_idx": "#000008", "text": "\u201cLeft libertarian\u201d \u2013 yn tybio mae tua fan hyn byddai trwch aelodaeth y blaid."}, {"text_idx": "#000013", "text": "rhys, gymres i\u2019r prawf am heddi, ac on i bron reit ar bwys \u2018Communism\u2019....dylen i boeni?"}]